Source: https://www.riigiteataja.ee/kohtulahendite_liigitus.html?sort=LahendiKuulutamiseAeg&asc=true&jaotus=juur.206106663.206106668.206106790&kokkuvotted=false&jaotusedVaikimisiAvatud=
Timestamp: 2020-05-31 04:19:17+00:00

Document:
haldusvastutuse lubamatus
kriminaalvastutuse algus
kriminaalvastutusest vabastamine
kriminaalvastutusest vabastamise välistatus süüdimatusseisundis (KrK § 11) toimepandud kuriteo korral
lubamatus, kui isikut on sama teo eest karistatud halduskorras
3-1-3-15-97 Riigikohus 29.04.1997
Kui enne isiku kohtu alla andmist on möödunud KrK §-s 53 tähendatud aegumistähtaeg, tuleb süüdimõistva kohtuotsuse tegemisel isik karistusest vabastada.
3-1-1-128-97 Riigikohus 16.12.1997
Kohtualuse kaitseõiguse rikkumine võib seisneda selles, et kohtualune ei saa kohtuotsusest teada, millise konkreetse teo toimepanemises ta süüdi tunnistati, millise esitatud süüdistuse osas aga süüdi ei tunnistatud.
Kriminaalvastutusele võtmise aegumistähtaega arvestatakse kuni süüdistatava kohtu alla andmise päevani.
3-1-1-83-98 Riigikohus 11.08.1998
Kui isik on kohtu alla antud enne KrK §-s 53 ette nähtud tähtaegade möödumist, ei ole KrMK § 5 lg 1 p 3 ja § 5 lg 2 kohaldatavad.
3-1-1-19-00 Riigikohus 08.02.2000
Juhul kui isiku poolt toimepandu on halduskohtuniku jõustunud otsusega tunistatud haldusõigusrikkumiseks ja teda on selle eest karistatud, puudub Põhiseaduse §-st 23 lg 4 lähtudes alus võtta seda isikut sellesama teo eest ka kriminaalvastutusele.
3-1-1-63-01 Riigikohus 05.06.2001
kuriteo ja haldusõiguserikkumise ideaalkonkurentsi võimalikkus
Haldusõiguserikkumise ja kuriteo ideaalkonkurents on põhimõttelist võimalik siis, kui ühe teoga kahjustatakse kahte erinevat õigushüve ja seadusandja on pidanud vajalikuks kaitsta ühte õigushüve HÕS-s ning teist KrK-s sätestatud vahenditega.
HÕS § 6 lg-s 2 sätestatu kohaselt peab riik tagama, et kõigil haldusvastutuse kohaldamise juhtudel oleks eelneva põhjaliku kaalumise järgselt välistatud sama teo eest kriminaalvastutuse võimalikkus, sest PS § 23 lg-s 3 sätestatud ne bis in idem põhimõte ei kehti mitte üksnes kuritegude vaid ka haldusõiguserikkumiste ja teatud juhtudel ka distsiplinaarüleastumiste menetlemisel.
3-1-1-40-02 Riigikohus 10.04.2002
Kui isikut on halduskorras karistatud ebaseadusliku metsaraide organiseerimise eest, siis sama tegevuse eest hilisem karistamine kui metsavarguse eest on ne bis in idem printsiibi rikkumine.
3-1-1-64-02 Riigikohus 13.06.2002
Kui tegu on kirjeldatud KrK eriosa mõne paragrahvi dispositsioonis, siis tähendab see, et tegu toob vastavalt seadusele kaasa kriminaalvastutuse. Lähtuvalt HÕS § 6 lg-st 2 ei saa sama tegu tuua kaasa haldusvastutust, olenemata sellest, kas teo toime pannud isik tegelikult selle teo eest kriminaalvastutusele võetakse või mitte. Seadus ei sea haldusvastutusele võtmist sõltuvusse mitte sellest, kas teo toime pannud isik võetakse kriminaalvastutusele või mitte, vaid sellest, kas tegu ise kui selline toob kaasa kriminaalvastutuse. Õiguskindluse ja isikute võrdse kohtlemise põhimõtetest lähtuvalt ei saa üks tegu olla üheaegselt nii kuritegu kui ka haldusõiguserikkumine. KrK-s sätestatud teo eest on haldusvastutus kohaldatav ainult siis, kui kriminaalasi lõpetetakse põhjusel, et kriminaalmenetluse käigus tuvastatakse, et toimepandud tegu ei sisalda kõiki kuriteokoosseisuks vajalikke elemente, kuid samal ajal ilmnevad selles teos haldusõiguserikkumise tunnused.
KrMK § 5 lg 4 alusel on kriminaalasja menetlejal küll õigus menetluse lõpetamiseks, kuid see ei ole tema kohustus.

References: § 11
 Riigikohus 
 Riigikohus 
 Riigikohus 
 § 5
 § 5
 Riigikohus 
 Riigikohus 
 § 6
 § 23
 Riigikohus 
 Riigikohus 
 § 6
 § 5